**TÖÖVÕTULEPING Nr. ……….**

*/kuupäev vastavalt digiallkirjastamise kuupäevale/*

**Põlva Vallavalitsus**(edaspidi *Tellija*), mida esindab Põlva Vallavalitsuse 01.02.2019 määruse nr 2-2/2 "Hankekord" § 19 lõike 1 alusel ehitus- ja planeeringuosakonna juhataja Mihkel Kala ja ja

**……** (edaspidi *Töövõtja*), keda esindab põhikirja alusel ……

(edaspidi eraldi nimetatud *pool* ning koos ja ühiselt nimetatud *pooled)* sõlmisid käesoleva töövõtulepingu (edaspidi *leping*) järgnevas:

**1.** **Lepingu objekt ja eesmärk**

1.1. Leping sätestab tööd ja toimingud, mille teostamise kohustus lasub Töövõtjal.

1.2. Lepingu objektiks on Mooste Valitsejamaja teise korruse viimistlustööd (edaspidi *Töö*).

1.3. Lisaks kuulub Töö hulka ka nende ülesannete täitmine ja nende tööde teostamine või teenuste osutamine, mis ei ole lepingu dokumentides otseselt toodud, kuid on tavapäraselt vajalik käesoleva lepingu eesmärgi saavutamiseks ning Töö teostamiseks.

1.4. Töö teostamine peab vastama ehitusseadustikust ning selle rakendusaktidest tulenevatele nõuetele.

1.5. Lepingu eesmärk on määrata kindlaks Töö teostamise tingimused ning poolte õigused ja kohustused.

1.6. Leping sõlmitakse riigihanke „Mooste Valitsejamaja viimistlustööd" tulemuste alusel.

**2. Lepingu dokumendid**

2.1. Leping koosneb käesolevast lepingust ja lepingu lisadest, mis on lepingu lahutamatud osad.

2.2. Lepingul on sõlmimise hetkel järgmised lisad:

2.2.1. Lisa 1 – Hinnapäring koos lisadega

2.2.2. Lisa 2 – Pakkumus.

**3. Lepingu tähtajad**

3.1. Leping jõustub allkirjastamisest ning kehtib kuni lepinguliste kohustuste täitmiseni.

3.2. Viimistlustööde valmimine – kaks nädalat peale töövõtulepingu allkirjastamist.

**4. Lepingu hind ja tasumine**

4.1. Töö teostamise kogumaksumus on …. eurot, millele lisandub käibemaks 20%, kokku **…….. eurot**.

4.2. Töö kogumaksumus hõlmab endas kõiki Töövõtja poolt Töö teostamiseks vajalikke kulutusi. Töövõtja kinnitab, et on arvestanud oma pakkumuse mahtu ka need tööd, mis ei ole hankedokumentides kirjeldatud, kuid mis on tuginedes heale tavale ja pakkuja professionaalsusele vajalikud lepingus kirjeldatud töö nõuetekohaseks teostamiseks.

4.4. Tellija tasub tööde eest Töövõtja poolt esitatud arvete alusel 10 tööpäeva jooksul. Töövõtja esitab Tellijale arve tasumiseks pärast seda, kui Tellija on kinnitanud tööde üleandmise akti. Tellija kohustub nimetatud akti läbi vaatama viie tööpäeva jooksul.

**5. Töövõtja õigused ja kohustused**

**5.1. Töövõtjal on õigus:**

5.1.1. saada Töö teostamise eest tasu vastavalt lepingus sätestatud tingimustel ja korras;

5.1.2. kasutada muid õiguskaitsevahendeid, sh nõuda lepingus sätestatud juhtudel leppetrahvi, kui Tellija ei täida või täidab mittenõuetekohaselt endale lepinguga võetud kohustusi.

**5.2. Töövõtja kohustatud:**

5.2.1. teostama või korraldama lepingu punktis 1.2. nimetatud Töö ja toimingute teostamise vastavalt lepingus sätestatud tingimustel ja korras. Töövõtja kasutab Töö teostamisel ja korraldamisel vajaliku kvalifikatsiooniga tööjõudu;

5.2.2. Töö teostamise käigus kinni pidama kõigist koostöös Tellijaga kokku lepitud tähtaegadest ja tagama lepingu järgselt osutatavate teenuste/teostatavate tööde kvaliteedi;

5.2.3. hankima kõik Töö teostamiseks vajalikud alusandmed ning tasub nendega seotud kulud;

5.2.4. viivitamatult, kuid mitte hiljem kui kolme tööpäeva jooksul alates vastavate asjaolude ilmnemisest kirjalikult informeerima Tellijat selliste asjaolude ilmnemisest, mis võivad takistada Töö kohest alustamist, teostamist või lõpetamist, sealhulgas Tellijalt saadud informatsiooni, lähteandmete, dokumentide vms vigadest või puudulikkusest. Samuti ohust, et Tellijalt saadud juhendite vms järgimine mõjutab Töö kvaliteeti või tähtaegset valmimist;

5.2.5. jälgima Töö teostamisel Eesti Vabariigis kehtivaid norme;

5.2.6. pärast Tellijalt kirjaliku teate saamist kõrvaldama puudused töös oma kulul.

**6. Tellija õigused ja kohustused**

**6.1. Tellijal õigus:**

6.1.1. nõuda Töövõtjalt lepingu dokumentides sätestatud kvaliteedinõuetest, lähteandmetest, tööde kogumaksumusest ja lepingu tähtajast kinnipidamist;

6.1.2. kasutada õiguskaitsevahendeid (sh taganeda lepingust või öelda leping erakorraliselt üles) ja/või nõuda lepingus sätestatud juhtudel leppetrahvi, kui Töövõtja ei pea kinni lepingu dokumentides sätestatud tähtaegadest, kvaliteedinõuetest, töö maksumusest, ajakavast või kui Töövõtja ei täida või täidab mittenõuetekohaselt muid endale lepinguga võetud kohustusi.

**6.2. Tellija kohustatud:**

6.2.1. viie tööpäeva jooksul pärast Töö üleandmist esitama kirjalikud pretensioonid või kirjutama alla teostatud tööde vastuvõtuaktile.

6.2.2. edastama Töövõtjale kõikvõimalikku informatsiooni, mis Tellija parima äranägemise kohaselt võib aidata kaasa Töö kiiremale ja optimaalsemale teostamisele.

6.2.3. viivitamatult, kuid mitte hiljem kui viie tööpäeva jooksul alates vastavate asjaolude ilmnemisest informeerima Töövõtjat selliste asjaolude ilmnemisest, mis võivad takistada Töö nõuetekohast teostamist.

6.2.4. tasuma Töövõtjale tehtud Töö eest vastavalt lepingus sätestatud tingimustel ja korras.

**7. Poolte vastutus**

7.1. Pooled vastutavad lepingust tulenevate kohustuste rikkumise eest, kui rikkumine on põhjustatud süüliselt.

7.2. Tellijal on õigus nõuda leppetrahvi 0,1% Töö maksumusest (arvestatakse käibemaksuta summadest) Lepingus sätestatud töö tähtaega või vahetähtaega ületanud kalendripäeva eest.

7.3. Tellijal on õigus leppetrahv tasaarvestada Töövõtjale tasumata arvega. Leppetrahvi rakendamise õigusest teavitatakse Töövõtjat vastava kirjaliku teatega.

7.4. Tellija poolt arve mitteõigeaegse tasumise korral on Töövõtjal õigus nõuda viivist 0,1% tähtajaks tasumata summalt iga viivitatud päeva eest.

7.5. Juhul kui Tellija kasutab lepingu punktis 6.1.2. sätestatud lepingu erakorralise ülesütlemise õigust, on Töövõtja kohustatud tasuma leppetrahvi 25% Töö kogumaksumuse käibemaksuta summast.

7.6. Tellija peab esitama lepingust tuleneva leppetrahvi nõude Töövõtjale hiljemalt ühe kuu jooksul arvates päevast, mil tellijal tekkis leppetrahvi esitamise õigus.

7.7. Töövõtja vastutab oma tegevusest või tegevusetusest tuleneva kahju eest täies ulatuses.

**8. Töö üleandmine ja vastuvõtmine**

8.1. Töö loetakse üleantuks teostatud tööde üleandmise-vastuvõtmise akti alusel. Akti koostab ja esitab Tellijale Töövõtja.

8.2. Tellijal on õigus esitada pretensioone Töö või selle osa üleandmise päevast alates viie tööpäeva jooksul. Kõik Töös esinevad puudused tuleb Töövõtjal kõrvaldada viivitamatult oma kulul. Kui Tellija ei esita viie tööpäeva jooksul Töö või selle osa üleandmise päevast alates pretensioone, loetakse Töö või selle osa vastuvõetuks.

**9. Vääramatu jõud**

9.1. Lepingust tulenevate kohustuste mittetäitmist või mittekohast täitmist ei loeta lepingu rikkumiseks, kui selle on põhjustanud vääramatu jõud.

**10.** **Lepingu muutmine, lõppemine või lõpetamine**

10.1. Käesolevat lepingut võib muuta kirjalikult poolte kokkuleppel. Muudatused jõustuvad pärast allkirjastamist poolte määratud tähtajal.

10.2. Leping lõppeb, kui lepingust tulenevad poolte kohustused on mõlemapoolselt täielikult ja nõuetekohaselt täidetud.

10.3. Mõlemal poolel on õigus leping ennetähtaegselt lõpetada, kui teine pool osutub maksejõuetuks või teise poole suhtes on algatatud pankrotimenetlus või on välja kuulutatud ettevõtte pankrot.

10.4. Tellijal on õigus leping ennetähtaegselt lõpetada kui:

10.4.1. Töövõtja ei asu õigeaegselt lepingut täitma või kui Tellijal on alust arvata, et töö ei saa teostatud kokkulepitud ajaks;

10.4.2. tööd ei teostata nõuetekohaselt ning Töövõtja ei ole tellija nõudmisel puudusi tähtaegselt kõrvaldanud.

**11. Teadete edastamine**

11.1. Kõik pooltevahelised teated seoses lepingu täitmisega esitatakse teisele poolele kirjalikult poolte lepingus fikseeritud aadressidel või mõnel muul aadressil, mida üks pool on teisele poolele kirjalikult teatavaks teinud. Kiireloomulistel juhtudel võidakse teated edastada elektronpostiga.

11.2. Kõik pooltevahelised teated loetakse üle antuks kirja või elektronposti kättesaamisest või allkirja vastu üleandmisel teise poole esindajale.

11.3. Poolte esindajad lepingu täitmisega seotud küsimustes on:

11.3.1. Tellija – Põlva Vallavalitsuse ehitus- ja planeeringuosakonna juhataja Mihkel Kala tel +372 5199 2133, e-post mihkel.kala@polva.ee;

11.3.2. Töövõtja – …… tel +372 …….., e-post ………

**12. Nõupidamised**

12.1. Pooled teostavad vähemalt kord kuus korralisi nõupidamisi, mille käigus lahendatakse Töödega seotud jooksvaid küsimusi. Erakorralised nõupidamised toimuvad ühe Poole nõudmisel mitte hiljem kui kolme päeva jooksu alates sellekohase kirjaliku teate esitamisest teisele Poolele.

12.2. Nõupidamiste kohta koostatakse Töövõtja poolt protokoll, mis allkirjastatakse Poolte esindajate poolt. Protokolle käsitletakse Lepingu dokumentidena. Nõupidamiste protokollidega ei ole lubatud kokku leppida Lepingu muutmises.

12.3. Juhul, kui Pool ei nõustu protokolli sisuga, ei ole Poolel õigust keelduda protokolli allkirjastamast; sellisel juhul koostatakse ja allkirjastatakse protokoll koos Poolte eriarvamusega. Juhul kui Pool vaatamata eeltoodule keeldub protokolli allkirjastamast, tehakse protokolli märge teise Poole allakirjutamisest keeldumise kohta ning protokoll loetakse Pooltele siduvaks. Käesolevas punktis sätestatu laieneb kõikidele Lepingu alusel ja sellega seoses Poolte vahel vormistatavatele dokumentidele, kui konkreetsest dokumendist või Lepingust ei tulene teisiti.

**13. Lõppsätted**

13.1. Lepingus reguleerimata juhtudel juhindutakse Eesti Vabariigi kehtivatest seadustest ja teistest õigusaktidest.

13.2. Lepingust tulenevad vaidlused lahendatakse poolte kokkuleppel, kui see osutub võimatuks, lahendatakse vaidlused Tartu Maakohtus.

13.3. Leping on sõlmitud digitaalselt.

**14. Poolte andmed ja allkirjad**

Tellija Töövõtja

/allkirjastatud digitaalselt/ /allkirjastatud digitaalselt/

Mihkel Kala ……..

Osakonna juhataja ………..

Ehitus-ja Planeeringuosakond

Põlva Vallavalitsus ……….

registrikood 75038581 registrikood ……….

Kesk 15, 63308 Põlva …………

tel +37 2799 9469 ……….

tel +37 2799 9470 tel +372 ……….

e-post info@polva.ee e-post …………